Trade Union : ट्रेड यूनियन की हड़ताल में शामिल नहीं हुआ मजदूर संघ
रायपुर। विभिन्न ट्रेड यूनियनों की राष्ट्रव्यापी हड़ताल का पहला दिन मिला जुला रहा। हड़ताल में बैंक, बीमा, पोस्ट ऑफिस, दूर संचार सहित कई संस्स्थान बंद रहे। लेकिन कई संगठनों की अपील के बाद भी भारतीय मजदूर संघ ने इसमें भाग नहीं लिया।
मजदूर संघ के जिला मंत्री नरोत्तम धृतलहरे ने बताया कि गैर राजनीतिक ट्रेड यूनियन की बैठक संघ के प्रदेश महामंत्री राधेश्याम जायसावाल, कार्यकारी अध्यक्ष जयनारायण श्रीवास्तव की मौजूदगी में हुई थी। इसमें मजदूर संघ के पदाधिकारियों ने हड़ताल में नहीं लेने का निर्णय किया था। श्री धृतलहरे ने बताया कि संघ ने इस हड़ताल को अाम आदमी की नहीं बल्कि राजनीति से प्रेरित माना। इससे पहले ट्रेड यूनियन ने केंद्र सरकार के सामने 12 मांगें रखी थी जिनमें से सरकार ने 7 को मंजूरी दे दी थी। वर्तमान में शेष 5 मांगों को मंजूरी मिलने की प्रक्रिया जारी है। लिहाजा मजदूर संघ इस हड़ताल में शामिल नहीं हुआ।